| *Pyrococcus* |
| --- |
| *P. furiosus* |
| Clasificación científica |
| 

|  |  |
| --- | --- |
| Dominio: | Archaea |
| Reino: | Euryarchaeota |
| Filo: | Euryarchaeota |
| Clase: | Thermococci |
| Orde: | Thermococcales |
| Familia: | Thermococcaceae |
| Xénero: | ***Pyrococcus***Fiala and Stetter, 1986 |

 |
| Especies |
| * *P. abyssi*
* *P. endeavori*
* *P. furiosus*
* *P. glycovorans*
* *P. horikoshii*
* *P. woesei*
 |

***Pyrococcus*** é un xénero de arqueas da familia Thermococcaceae. *Pyrococcus* ten características similares ás doutras arqueas termoautotróficas como *Archaeoglobus*, e *Methanococcus* con respecto ao seu carácter termófilo e anaeróbico. *Pyrococcus* diferénciase na súa temperatura de crecemento óptima, que é próxima aos 100 °C e habita a maiores profundidades no mar ca outras arqueas. O estudo de *Pyrococcus* serve para comprender mellor os posibles mecanismos utilizados para vivir en condicións ambientais extremas de presión e temperatura.

Xenoma
------

Secuenciáronse tres especies de *Pyrococcus*. *P. furiosus* é o que ten o xenoma meirande, de 1,9 Mb, seguido de *P. abyssi* con 1,8 Mb e *P. horikoshii* con 1,7 Mb. Os xenomas codifican moitos encimas metabólicos, o que lles dá un amplo espectro de condicións de vida, e poden transportar e metabolizar unha ampla variedade de substancias. Tamén se detectaron variacións entre as especies.

Estrutura celular e metabolismo
-------------------------------

As células de *Pyrococcus* son dun tamaño de 0,8–2 μm e con forma de cocos lixeiramente irregulares. Presentan un grupo polar de flaxelos e están envoltos por unha capa S que encerra un espazo periplásmico arredor da membrana citoplasmática. As especies de *Pyrococcus* son anaeróbicas pero o seu metabolismo varía lixeiramente. A fermentación de péptidos é a principal vía metabólica, e observouse o crecemento de *P. furiosus* e *P. abyssi* con amidón, maltosa, e piruvato pero non no caso de *P. horikoshii*. Aínda que non precisan xofre elemental para crecer, o crecemento mellora coa adición de xofre.

Ecoloxía
--------

As especies de *Pyrococcus* viven en ambientes con temperaturas extremadamente altas como as chemineas termais submarinas. As súas condicións óptimas de crecemento son pH de arredor de 7, concentracións salinas de arredor de 2,5%, e temperatura de aproximadamente 98 °C. Como crecen a tan altas temperaturas teñen que ser organismos anaeróbicos, xa que a esas temperaturas de practicamente ebulición non hai oxíxeno dispoñible na auga. No caso das fontes termais submarinas, onde se encontrou a especie *P. abyssi*, non chega luz solar e a presión é dunhas 200 atm, o que se engade ás elevadas temperaturas.

Notas
-----

1. ↑  Ver no NCBI a páxina para Pyrococcus. Datos extraídos de "NCBI taxonomy resources". National Center for Biotechnology Information. Consultado o 2014-06-27.

Véxase tamén
------------

### Bibliografía

Revistas científicas
* Zillig W, Holz I, Klenk HP, Trent J, Wunderl S, Janekovic D, Imsel E, Haas B (1987). "Pyrococcus woesei, sp. nov. an ultra-thermophilic marine Archaebacterium, representing a novel order, Thermococcales". *Syst. Appl. Microbiol.* **9**: 62–70. doi:10.1016/S0723-2020(87)80057-7.
* Fiala G, Stetter KO (1986). "Pyrococcus furiosus sp. nov. represents a novel genus of marine heterotrophic archaebacteria growing optimally at 100 °C". *Arch. Microbiol.* **145**: 56–61. doi:10.1007/BF00413027.

Bases de datos científicas
* Referencias de PubMed para Pyrococcus.
* Referencias de PubMed Central para Pyrococcus.
* Referencias de Google Scholar para Pyrococcus.

### Ligazóns externas

* Páxina da taxonomía do NCBI para Pyrococcus
* Procurar páxinas da taxonomía de Tree of Life para Pyrococcus
* Procurar páxinas en Species2000 para Pyrococcus
* Páxina de MicrobeWiki para Pyrococcus
* Páxina da LPSN para Pyrococcus

| * v
* c
* e
Clasificación das arqueas |
| --- |
| Dominio : **Archaea** - Bacteria - Eukaryota |
| Crenarchaeota | 

|  |  |
| --- | --- |
| Thermoprotei | 
* Acidilobales  ·  Desulfurococcales  ·  Fervidicoccales  ·  Sulfolobales  ·  Thermoproteales

 |

 |
| Euryarchaeota | 

|  |  |
| --- | --- |
| Archaeoglobi | 
* Archaeoglobales

 |
| Halobacteria | 
* Halobacteriales

 |
| Methanobacteria | 
* Methanobacteriales

 |
| Methanococci | 
* Methanococcales

 |
| Methanomicrobia | 
* Methanocellales  ·  Methanomicrobiales  ·  Methanosarcinales

 |
| Methanopyri | 
* Methanopyrales

 |
| Thermococci | 
* Thermococcales

 |
| Thermoplasmata | 
* Thermoplasmatales

 |

 |
| Thaumarchaeota | 
* Cenarchaeales  ·  Nitrosopumilales  ·  Nitrososphaerales

 |
| Korarchaeota | 
* "*Ca.* Korarchaeum cryptofilum"

 |
| Nanoarchaeota | 
* *Nanoarchaeum*

 |
| Aigarchaeota (proposto) | 
* "*Ca.* Caldiarchaeum subterraneum"

 |

|  |  |
| --- | --- |
| Control de autoridades | 
* Wd: Q2709870
* MAG: 2780612174

 |

|  |  |
| --- | --- |
| Identificadores taxonómicos | 
* EOL: 97525
* EPPO: 1PYRKG
* Fossilworks: 288522
* GBIF: 1000308
* IRMNG: 1297128
* ITIS: 951574
* WoRMS: 573719

 |

|  |  |
| --- | --- |
| Identificadores | 
* MeSH: D019711
* UMLS: C0524918

 |